Auglýsing Eru lögfræðingar virkilega svona ósammála ? Allir lögfræðingar eru sammála um að valdheimildir ACER / ESA gagnvart Íslandi verða ekki virkar nema fyrir hendi sé tenging íslensks orkumarkaðar við markað EES . Lögfræðingar eru einnig að meginstefnu sammála um hvaða skilyrði er hér að ræða . Stefán Már og Friðrik ýja reyndar að því í sinni álitsgerð að aðkoma ESA að umræddum ákvörðunum yrði einungis formlegs eðlis og því væri það í reynd ACER sem færi með ákvörðunarvaldið . Andstætt niðurstöðu minni og ýmissa annarra lögfræðinga telja þeir Stefán Már og Friðrik hins vegar vafasamt hvort umrætt framsal fullnægi því skilyrði að „ vera vel skilgreint og á afmörkuðu sviði “ . Til hliðsjónar má benda á þær ákvarðanir sem ACER hefur þegar tekið og mála sem fjallað hefur verið um af kærunefnd orkumála ESB sem gefa fyllri mynd af heimildum og starfsemi stofnunarinnar . Úr umræddum lögfræðilegum ágreiningi yrði ekki skorið nema fyrir íslenskum dómstólum . Það er hins vegar miskilningur að stjórnarskráin sé einhvers konar vörn gegn því að Alþingi og stjórnvöld taki vanhugsaðar ákvarðanir , t.d. um að heimila lagningu sæstrengs . Stjórnskipulega er Alþingi mögulegt að samþykkja lagningu strengs hvort heldur orkupakkinn er innleiddur eða ekki . Íslendingar geta einnig , í krafti fullveldis ríksins , synjað um innleiðingu orkupakkans og þar með sett málið á byrjunarreit innan innleiðingarferlis EES með nokkuð augljósum afleiðingum fyrir afdrif orkupakkans en öllu óljósari áhrifum til framtíðar á EES-samstarfið og stöðu Íslands í því . Því verða Íslendingar sjálfir að svara og bera ábyrgð á . Höfundur er héraðsdómari og dósent við lagadeild HÍ . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .